《湘妃庙》
明代·吴允禄

帝子别兮椒房，从六龙兮炎荒。望苍梧兮隔潇湘，君不见兮空断肠。

秋风起兮洞庭波，蛟螭出没兮猿狖多。兰佩芳兮日夕，君不返兮奈何。

血泪兮潺潺，滴幽篁兮成斑。愿从君兮溟漠，魂徘徊兮江干。

往古兮来今，山高兮水深。俨仪容兮后饬，崇庙祀兮孤岑。

作者简介：吴允禄，字天申。番禺人。琏次子。明世宗嘉靖二年（一五二三）进士。初授武选主事，出为湖广参政，擢按察使。免归。著有《九岩集》。清温汝能《粤东诗海》卷二一、清道光《广东通志》卷二七六有传。